امراؤ جان (1981 فلم)

1981ء کی ایک بالی وڈ اردو فلم ہے۔ اس فلم کی کہانی اردو ناول نگار مرزا ہادی رسوا کے مشہور ناول امراؤ جان ادا (1899ء) پر مبنی ہے۔ اس فلم کے ہدایت کار مظفر علی ہیں۔ یہ فلم لکھنؤ کی ایک طوائف کی زندگی پر بنی ہے۔ جس میں اہم کردار ریکھا اور فاروق شیخ نے نبھایا ہے۔

 پلاٹ 
1840ء میں صوبہ اودھ کے شہر فیض آباد کے ایک خاندان سے ایک لڑکی امیرن (سیما ستھیو)، اپنے جیل سے رہا ڈاکو پڑوسی، دلاور خان (ستیش شاہ)، کے ذریعہ، اغوا کرلی جاتی ہے اور شہر لکھنؤ کے ایک کوٹھے (طوائف خانہ) میں خانم جان (شوکت کیفی) کو بیچ دی جاتی ہے۔ خانم جان طوائفوں کو ناچ گانے کی تربیت دیا کرتی ہے۔ امیرن کا نام“امراؤ جان“ رکھ دیاجاتا ہے اور لکھنا پڑھنا، ناچ گانا، موسیقی کی تربیت دی جاتی ہے۔ یہ سب تربیت امیر لوگوں کی توجہ کھینچنے کے لیے کی جاتی ہے۔

امراؤ جان، نواب سلطان (فاروق شیخ) کی توجہ کھینچ لیتی ہے، دونوں ایک دوسرے سے محبت کرنے لگتے ہیں۔ لیکن نواب سلطان اپنے خاندان والوں کی مرضی کے مطابق کسی اور سے شادی کرتا ہے۔ امراؤ کا دل ٹوٹ جاتا ہے۔

امراؤ ایک لٹریرے فیض علی (راج ببر) سے ملتی ہے۔ دونوں چاہتے ہیں شادی کر لیں۔ یہ سوچتے ہوئے کہ اس طوائف خانے کی دلدل سے رہا پائے، امراؤ، فیض علی کے ساتھ بھاگ جاتی ہے۔ بد قسمتی سے فیض علی پولس کی گرفت میں آجاتا ہے۔ امراؤ پھر سے اکیلی ہوجاتی ہے اور دوبارہ اسی دلدل میں آگرتی ہے۔

اس دوران میں برطانوی فوج لکھنؤ پر حملہ بولتی ہیں، عوام اپنے گھروں سے بھاگ نکلتے ہیں۔ امراؤ کا پڑاؤ لکھنؤ کے قریب ایک گاؤں میں ٹہرتاہے۔ وہاں کے لوگ امراؤ کو ناچ گانے پر اسرار کرتے ہیں۔ یہ وہی فیض آباد وہی جگہ تھی جہاں سے وہ اغویٰ کی گئی تھی۔ وہ اپنی پچھلی داستان کو یاد کرتے ہوئے یہ گیت گاتی ہے “ یہ کیا جگہ ہے دوستو، یہ کونسا دیار ہے ‘‘۔ اس کو پتہ ہے کہ وہ اپنے ہی لوگوں کے سامنے رقص کر رہی ہے۔ بعد میں وہ اپنے گھر والوں سے ملتی ہے، ماں بہت خوش ہوتی ہے مگر بھارئی اسے اپنانے سے انکار کرتا ہے۔
وہ پھر سے مایوس اسی لکھنؤ کے طوائف خانے لوٹتی ہے، جو بالکل تنہا، اگر اس کے ساتھ کوئی ہے تو بس اس کی تنہائی، مایوسی، دلدلی پیشہ اور شاعری۔

 نقادوں کی نظر میں 
نقاد ریکھا کے فن کی جم کے تعریف کی، باکس آفس پر بزنس مایوس اور اوسطاً رہا۔Umrao Jaan topactresses, boxofficeindia معاون کردار ادا کرنے والے نصیر الدین شاہ، فاروق شیخ، راج ببر اور بھرت بھوشن کی بھی تعریف ہوئی کہ ان اداکاروں نے اس فلم کو تاریخی بنانے میں اپنا کردار ادا کیا۔ نغمے اور موسیقی کا کمپوزیشن خیام نے کیا اور شاعر اور نغمہ نگار شہریار رہے۔ بہت سارے نغمے آشا بھوسلے کے گائے اور ان کے نغمے (غزلیات اور گیت کی شکل میں) رہے۔ مقبول نغمے، “دل چیز کیا ہے آپ میری جان لیجئے ‘‘، “جستجو جس کی تھی ‘‘، “ان آنکھوں کی مستی میں ‘‘، “یہ کیا جگہ ہے دوستو ‘‘ کافی سراہے اور سنے گئے۔

 اداکار 
 ریکھا  کردار  امیرن
 سیما ستھیو  کردار امیرن (بچپن)
 فاروق شیخ  کردار ں  نواب سلطان
 نصیر الدین شاہ  کردار  گوہر مرزا
 راج ببر  کردار  فیض علی
 گجانن جاگیردار  کردار  مولوی
 شوکت کیفی  کردار  خانم جان
 ام فروا  کردار  جوان امیرن
 دینا پاٹھک  کردار حسین
 پریم نارائن  کردار بسم اللہ
 بھرت بھوشن  کردار خان صاحب
 مکری  کردار  پرنان عزیز
 ستیش شاہ  کردار داروغہ دلاور

 دیگر نویس 
 فن منظر نگاری: مظفر علی، بنسی چندرگپتا، منظور
 رقص: گوپی کرشنا، کومودینی لاکھیا Cast and crew انٹرنیٹ مووی ڈیٹابیس۔
 ملبوسات اور ڈیزائن: سُبھاشنی علی

 اعزازات اور نامزگیاں 
 سال فنکار اعزاز نتیجہ1981ء ریکھا قومی فلمی اعزاز برائے بہترین اداکارہ  آشا بھوسلے قومی فلمی اعزاز برائے بہترین پس پردہ گلوکارہ  خیام قومی فلمی اعزاز برائے بہترین موسیقی ہدایت کار  منظور  قومی فلمی اعزاز برائے بہترین فنی ہدایت 1982ء مظفر علی فلم فیئر اعزاز برائے بہترین ہدایت کار  محمد ظہور خیام فلم فیئر اعزاز برائے بہترین موسیقی ہدایت کار  ریکھاFimfare Awards  Award listings فلم فیئر اعزاز برائے بہترین اداکارہ 

 نغمے 

 حوالہ جات 

 بیرونی روابط 


زمرہ:1980ء کی دہائی کی ہندی زبان کی فلمیں
زمرہ:1981ء کی فلمیں
زمرہ:اردو زبان کی فلمیں
زمرہ:بھارتی رزمیہ فلمیں
زمرہ:بھارتی فلمیں
زمرہ:لکھنؤ میں عکس بند فلمیں
زمرہ:لکھنؤ میں ہونے والے واقعات پر فلمیں
زمرہ:مظفر علی کی ہدایت کاری میں بننے والی فلمیں
زمرہ:ہندی زبان کی فلمیں
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہندوستان میں طوائفیں کے بارے میں فلمیں
زمرہ:1980ء کی دہائی کی اردو زبان کی فلمیں
زمرہ:اردو زبان کی بھارتی فلمیں
زمرہ:بھارتی ناولوں پر مبنی فلمیں